Darío Álvarez Gándara

Darío Álvarez Gándara, nado en Tui o 22 de xaneiro de 1936 e finado en Nigrán o 17 de agosto de 2015"Fallece el cardiólogo Darío Álvarez Gándara en su casa familiar de Nigrán", artigo en Faro de Vigo, 18 de agosto de 2015 ., foi un médico e escritor galego.

 Traxectoria 
Fillo de Darío Álvarez Blázquez, irmán de Alfonso Álvarez Gándara e sobriño de Xosé María Álvarez Blázquez, estudou medicina na Universidade de Santiago de Compostela onde coñeceu á que foi a súa muller, a venezolana Gisela Basso. Marchou a Venezuela en 1959, onde rematou a carreira e fixo a especialidade de cardioloxía. Exerceu como cardiólogo en Caracas, Madrid e posteriormente en Vigo, onde regresou en 1969. Integrouse no Consello da Mocedade en 1963, despois foi un dos fundadores do Movemento Socialista de Galicia e incorporouse ao Partido Socialista Galego en 1976.

En 1993 publicou a novela policial Sireno protagonizada polo doutor Lázaro Evia, pseudónimo que utilizara o seu pai en dúas novelas. En 1996 continuou a serie coa obra O fracaso de Lázaro Evia.

É pai do pintor Darío Álvarez Basso e da xestora artística Carlota Álvarez Basso.

 Notas 

 Véxase tamén 
 Bibliografía 
 Dicionario biográfico de Galicia, Ir Indo Edicións, 2010-2011, Vigo.
 "Darío, el Terrible", necrolóxica en Faro de Vigo, 18 de agosto de 2015 .

Categoría:Escritores de Galicia en lingua galega
Categoría:Alumnos da Universidade de Santiago de Compostela
Categoría:Médicos de Tui
Categoría:Nados en Tui
Categoría:Nados en 1936
Categoría:Finados en 2015

Categoría:Personalidades de Galicia sen imaxes